**Michael Roos** (født **Mihkel Roos**, 1982) er en offensive tackle i amerikansk fotball som spilte for Tennessee Titans i National Football League (NFL) gjennom hele sin karriere. Han ble draftet av Titans i andre runde av NFL Draft i 2005 og spilte før det college football for Eastern Washington Eagles.

High school
-----------

Roos ble utnevnt til All-GSHL andrelag som tight end da han gikk på Mountain View High School i Vancouver i Washington, med 18 mottakelser for 306 yards og tre touchdowns som senior under hovedtrener Mike Woodward. Woodward beskrev Roos som veldig «ydmyk og stille». Han hadde også 40 taklinger og to sacks som defensive lineman. Mer nevneverdig var at Roos på det punktet aldri før hadde spilt amerikansk fotball. Han ble utnevnt All-League for skolens basketballag og drev også med spydkast for friidrettslaget.

College
-------

På Eastern Washington University spilte Roos for skolelaget Eastern Washington Eagles. Han vant flere utmerkelser, inkludert All-American førstelag av *The NFL Draft Report*, American Football Coaches Association og The Sports Network, andrelag All-American av AP, Division I-AA Offensive Lineman of the Year av *The NFL Draft Report*, enstemmig All-Big Sky Conference førstelag og ble to ganger utnevnt Big Sky All-Academic. I 2005 fullførte han en grad i finans og økonomi.

Profesjonell karriere
---------------------

Roos ble til å begynne med sett på som en spiller som ville bli valgt i tredje runde, endte Roos opp med å bli plukket opp i andre runde av NFL Draft i 2005 av Tennessee Titans. Dette gjorde ham til den første spilleren fra Division I-AA som ble draftet det året, og den tidligst draftede spilleren fra Eastern Washington. I 2008 ble Roos utvalg ttil Pro Bowl og All-Pro førstelag.

Den 26. april 2008 signerte Roos en 6-årig kontraktforlengelse verdt $43 millioner.

Den 27. februar 2015 la Roos opp. Da han endte karrieren hadde han stilt til start i alle de 148 kampene han spilte.

Curling
-------

Etter å ha lagt opp plukket Roos opp curling. I mars 2018 laget Jared Allen et lag bestående av tidligere NFL-spillere, og rekrutterte da Roos, Marc Bulger og Keith Bulluck, med et mål om å representere USA under Vinter-OL 2022. Laget har siden spilt sammen i USA Men's Challenge Round i 2019 (kvalifiseringen til United States Men's Curling Championship) og Ed Werenich Golden Wrench Classic (en del av World Curling Tour), men vant ingen av konkurransene.

Privatliv
---------

Selv om han er født i Estland snakker Roos ikke estisk. Han er gift med kjæresten han møtte i college, Katherine Fossett. Sammen donerte paret $500 000 til Eastern Washington University, som skulle gå til universitetets stadionprosjekt som inkluderte å bytte fra naturlig gress til en rød gressmatte. Som en takk omdøpte universitetet stadionet til Roos Field.

Referanser
----------

1. ↑  «Michael Roos - Biography». *TitansOnline.com* **(engelsk)**. Arkivert fra originalen 25. mars 2018. Besøkt 5. april 2024.
2. ↑  «Michael Roos». *Sports Illustrated* **(engelsk)**. Arkivert fra originalen 26. april 2005. Besøkt 5. april 2024.
3. ↑  «2005 NFL Draft Listing». *Pro-Football-Reference.com* **(engelsk)**. Besøkt 5. april 2024.
4. ↑  Walker, Teresa M. (16. mai 2008). «Titans left tackle new $43 million man». *Trib Live* **(engelsk)**. Besøkt 5. april 2024.
5. ↑  Wyatt, Jim (27. februar 2015). «Michael Roos Retires from NFL». *The Tennessean* **(engelsk)**. Besøkt 5. april 2024.
6. ↑  «Ex-NFL Pro Bowl players try curling with 2022 Olympic goal». *USA Today* **(engelsk)**. 4. januar 2019. Besøkt 5. april 2024.
7. ↑  «Team Allen - USA Men's Challenge Round». *CurlingZone* **(engelsk)**. Besøkt 5. april 2024.
8. ↑  «Ed Werenich Golden Wrench Classic presented by The Lodge Sasquatch Kitchen: Team Allen - Blaine, MN». *CurlingZone* **(engelsk)**. Besøkt 5. april 2024.
9. ↑  «EWU 2010 See Red Stadium Project» **(engelsk)**. Eastern Washington University. Arkivert fra originalen 27. mai 2010. Besøkt 5. april 2024.
10. ↑  «With Addition of New Turf, a New Name for Eastern's Football Field». *GoEags.com* **(engelsk)**. 20. mai 2010. Arkivert fra originalen 21. januar 2011. Besøkt 5. april 2024.

Eksterne lenker
---------------

* Profil for Tennessee Titans
* (en) Michael Roos – Pro-Football-Reference.com Rediger på Wikidata

* (en) Michael Roos – World Curling Tour Rediger på Wikidata

| * v
* d
* r
Tennessee Titans NFL draft picks i 2005 |
| --- |
| 
* Adam Jones
* Michael Roos
* Courtney Roby
* Brandon Jones
* Vincent Fuller
* David Stewart
* Roydell Williams
* Damien Nash
* Daniel Loper
* Bo Scaife
* Reynaldo Hill

 |